North American NA-335

North American NA-335 – JAV aviacijos koncerno „North American“ pasiūlymas, pateiktas JAV karinių oro pajėgų XX a. septintame-aštuntame dešimtmečiuose vystytai FX programai, skirtai sukurti naujos (4) kartos pranašumo ore naikintuvą. Šį konkursą laimėjo McDonnell Douglas F-15 Eagle, o NA-335 nebuvo sukurtas.

 Priešistorė 
Vietnamo kare suintensyvėjus oro mūšiams, taip pat plačiai pradėjus naudoti „oras-oras“ tipo raketas, JAV karinės oro pajėgos suformulavo poreikį įsigyti naujų oro pranašumo naikintuvų. Konkurso sukurti tokius orlaivius programos, gavusio indeksą „FX“, pradžia laikomi 1964 m., kai pirmą kartą pakilo naikintuvas „General Dynamics F-111 Aardvark", kuris buvo kuriamas su tikslu papildyti arba pakeisti šeštame dešimtmetyje sukurtus naikintuvus „Republic F-105 Thunderchief“ ir naikintuvus-bombonešius „McDonnell Douglas F-4C Phantom II“.

 Kūrimo procesas ir tikėtinas špionažas 
NA-335 buvo kuriamas septintojo dešimtmečio pabaigoje. Buvo spėta tik parengti dalį orlaivio projektinės dokumentacijos, tačiau darbai nepasiekė net medinio modelio gamybos etapo.

NA-335 yra labai panašus į po keleto metų Sovietų Sąjungoje sukurtą sunkujį naikintuvą T-10/Su-27. Pagrindiniai šių orlaivių skirtumai yra dydis (Su-27 yra kiek didesnis), NA-335 fiuzeliaže tarpas tarp variklių konstrukcijų yra dengtas, NA-335 turi tik vieną vertikalų stabilizatorių. Abejuose orlaiviuose naudojami tokio paties profilio sparnai. Kai kuriuose šaltiniuose cituojami SSRS aviacijos specialistų tvirtinimai, jog aštuntojo dešimtmečio pradžioje SSRS gavo nepilnus „FX“ konkursą pralaimėjusių gamintojų siūlytų orlaivių brėžinius, kurių pagrindu vėliau buvo sukurti Su-27 ir MiG-29.

 Specifikacijos 

 Ilgis: 61 pėda (19,00 m)
 Sparno mojis: 46 pėdos (14,00 m)
 Aukštis: 18 pėdų (5,5 m)
 Sparno plotas: 500 kv. pėdų (46 m2)
 Proilgis: 4,23

 Išnašos 

Kategorija:North American Aviation orlaiviai
Kategorija:4 kartos naikintuvai
Kategorija:Vidursparniai
Kategorija:Nesukurti orlaiviai
Kategorija:Viršgarsiniai lėktuvai